
DIRECTIA URBANISM
Serviciul Planificare Spaţială
U22008-000906/21.10.2008
REFERAT

privind aprobarea Planului Urbanistic de Detaliu „Locuinţe colective S+P+2E+M, cu parcări supraterane şi subterane şi împrejmuire” str. Albinelor nr. 78 Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr. U22008-000906/11.02.2008 şi completată cu nr. de înregistrare U22008-005919/24.09.2008, U32008-005699/11.11.2008, U92008-007432/18.11.2008 prin care se solicită avizarea din punct de vedere urbanistic a Planului Urbanistic de Detaliu „Locuinţe colective S+P+2E+M, cu parcări supraterane şi subterane şi împrejmuire” str. Albinelor nr. 78


Având în vedere prevederile Certificatului de Urbanism nr. 3839/09.06.2008;
Având în vedere Raportul de Avizare 03/PV-25.09.2008 al Comisiei Tehnice de Amenajare a Teritoriului şi de Urbanism;
Având in vedere Procesul Verbal ataşat la dosar privind dezbaterea publica din 25.09.2008, in conformitate cu prevederile Legii nr. 52/2003 privind transparenţa decizională în administraţia publică si coroborat cu Dispoziţia Primarului Municipiului Timişoara nr. 92/2007.

Având în vedere declaraţiile de accept ale vecinilor direct afectaţi, respectiv Corin Nicolae şi Corin Maria – str. Albinelor nr. 76, respectiv Inciulescu Maria, Inciulescu Lavinia şi Spineanu Alina Sorina – str. Albinelor nr. 80;
Analizând sesizările depuse de către dl. Gigel Ancuţa, vecinul de pe str. Albinelor nr. 74, înregistrate la Primăria Municipiului Timişoara, după dezbaterea publică, cu nr. R32008-000664/25.09.2008, R92008-000800/24.10.2008, R22008-000807/05.11.2008, acestea fiind ataşate documentaţiei;
Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Locuinţe colective S+P+2E+M, cu parcări supraterane şi subterane şi împrejmuire” str. Albinelor nr. 78.
Documentaţia este iniţiată de beneficiarul documentaţiei SC DHOORE FARMING SRL Gătaia şi elaborată de SC ART HIT SRL, proiect nr. 400/2007.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Terenul propus pentru construire este situat în partea nord-est a municipiului Timişoara, în intravilan, în cvartalul cuprins de str. Albinelor, Copernic şi Martir Conciatu. In conformitate cu Regulamentul Local de Urbanism aferent Planului Urbanistic General al municipiului Timişoara, aprobat cu H.C.L. 157/2002 şi prelungit cu H.C.L. 139/2007şi în conformitate cu PUZ "Ion Ionescu de la Brad" – Timişoara aprobat cu H.C.L. 186/2003 terenul are funcţiunea de locuire şi este cuprins într-o zonă rezidenţială cu clădiri P, P+1E, P+2E.
Prin prezentul Plan Urbanistic de Detaliu „Locuinţe colective S+P+2E+M, cu parcări supraterane şi subterane şi împrejmuire” str. Albinelor nr. 78, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat, în suprafaţă totala de 4759 mp, este înscris în C.F. nr. 143416  Timişoara, având nr. cadastral 3463/2/1/1, teren intravilan cu casă în suprafaţă 1412 mp, şi C.F. nr. 2923 nr. cadastral 3464/2/1 grădină, în suprafaţă de 3347 mp, ambele fiind proprietatea beneficiarului SC DHOORE FARMING SRL Gătaia.  
Prin documentaţie se propune realizarea a două imobile in regim de înălţime P+2E+M pentru cel de la frontul stradal, şi S+P+2E+M pentru corpul de clădire din interiorul parcelei, cu destinaţia de locuire, conform planşei de reglementări urbanistice – zonificare propusă nr. 03, respectiv planşei de reglementări urbanistice – mobilare nr. 04.
Accesul auto si pietonal se va face din strada Albinelor, conform avizului Comisiei de Circulaţie nr. TH2008-003615/08.05.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G., iar parcarea va fi înierbată.
Indicii propuşi prin documentaţie sunt:

POT max = 35 %

CUT max=  1,8
Regim de înălţime max. S+P+2E+M
Spatii verzi min. 35%

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu „Locuinţe colective S+P+2E+M, cu parcări supraterane şi subterane şi împrejmuire” str. Albinelor nr. 78, se va integra în Planul Urbanistic General al Municipiului Timişoara şi va avea o valabilitate de 10 ani. 
Având in vedere referatul Direcţiei Urbanism din cadrul Primăriei Municipiului Timişoara, lăsăm la aprecierea Consiliului Local Timişoara oportunitatea realizării obiectivului prezentat in acest referat.

